**ELŐTERJESZTÉS**

Bonyhád Város Önkormányzata Képviselő- testületének 2020. szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Beszámoló a Colonia Alapítvány 2019. évi tevékenységéről |
| Előterjesztő: | Filóné Ferencz Ibolya polgármester |
| Előterjesztést készítette: | dr. Márton Antal aljegyző |
| Előterjesztés száma: | 70. sz. |
| Mellékletek száma: | 1 db beszámoló |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil törvény) 28. § (1) bekezdése alapján a civil szervezet a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával, mint mérlegfordulónappal, a jogszabályban meghatározottak szerint köteles beszámolót készíteni. Ezen beszámolót megelőzi a testületnek adott tájékoztatás az elmúlt évben végzett tevékenységről. A Civil törvény 29. § (2) bekezdése határozza meg a civil szervezet beszámolójának tartalmát, míg a 30. § (1) bekezdése a letétbe helyezési és közzétételi kötelezettséget, melyet az Alapítvány teljesített.

A Colonia Alapítványt (a továbbiakban: Alapítvány) 1991-ben hozta létre Bonyhád Város Költségvetési Üzeme, mint alapító a város településfejlesztésének és működésének elősegítése és támogatása, továbbá az alapító alkalmazásában álló főállású és nyugdíjazott dolgozók részére szociális szolgáltatások és juttatások biztosítása céljára.

Az elmúlt években számos változás történt az alapítvány életében. A tisztelt képviselő-testület legutóbb a 12/2019. (I. 31.) számú határozatával döntött Lőrinczné Dávid Mária elnökké választásáról és a későbbi módosítások átlátható és egyszerű kezelése érdekében az alapító okirat mintaokirat szerinti módosításáról.

A Colonia Alapítvány 2019. évről szóló beszámolóját Lőrinczné Dávid Mária készítette el, mely az előterjesztés mellékletét képezi.

Kérem a Tisztelt Képviselő-testületet a határozati javaslatot elfogadni szíveskedjenek!

**Határozati javaslat**

Bonyhád Város Önkormányzati Képviselő-testülete a Colonia Alapítvány 2019. évi beszámolóját a határozat 1. melléklete szerint elfogadja.

Határidő: azonnal  
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra jegyző

Bonyhád, 2020. augusztus 25.

Filóné Ferencz Ibolya

polgármester